Spejdernes Juletræssalg
Hvad laver en spejder?
Mikro (0. & 1. klasse)
Mini (2. & 3. klasse)
Junior (4. & 5. klasse)
Klan (17 år og opefter)
Hvad skal mit barn have på?
Power-forældre?
Indsamlinger vi deltager i
Glade spejdere er klar til salget ved juletræssalget 2018 - alt blev udsolgt
Dagnæs-Tyrsted Spejderne
Hvert år samler Dagnæs-Tyrsted Spejderne penge ind ved at sælge juletræer. Alle spejderfamilier får tildelt en juletræssælger-vagt og møder med mindst én forælder og spejderbørn. Spejdere kan tage et 'juletræssælger-mærke' ved at gennemføre alle fire opgaver: vise træerne frem, måle træet for at finde prisen, bruge økse for at skære træroden til (hvis man har øksebevis) og til sidst få træet igennem netning.
Til juletræssalget sælger vi hjemmelavet marmelade og bolcher - med smagsgaranti. Det hele er fremstillet i et professionelt køkken under ledelse af vores egen kok, Jan, som vi er heldige at have som spejderleder. Spejderforældre, der har lyst og tid deltager sammen med bestyrelsen i spejdergruppens juletur i november, hvor de producerer marmelade og bolcher under Jans ledelse. Frugt og bær doneres fra spejdernes haver og frysere, så vi har mindst mulige udgifter. Spejderne hjælper med at sætte mærkater på, binde bånd og sætte stof på marmeladeglas, så de færdige produkter ser indbydende og julede ud.
Du kan melde dig til som hjælper på juleturen hos en spejderleder eller et bestyrelsesmedlem. Det er en hyggelig tur, hvor spejderne har spejderaktiviteter ude, mens der er fuld gang i køkkenet indenfor.
Hvert år afholder Dagnæs-Tyrsted Spejderne Juletræssalg d. 2. og 3. weekend i december.
Dette er en stor og betydelig indtægt for vores gruppe.
Overskuddet bruger vi på spejderarbejdet og på at holde kontingentet så lavt, så flest muligt har mulighed for at gå til spejder.
Nordrevej 14
26 70 12 70
formand.dtspejderne@gmail.com